[image: ]




Θεσσαλονίκη, 07/08/2026
Α.Π. 15600 / 07/08/2026

Πρόσκληση για την απευθείας ανάθεση παροχής υπηρεσιών   παραγωγής επαγγελματικού ντοκιμαντέρ μικρού μήκους με τίτλο «Γέφυρες Αλληλεγγύης», προϋπολογιζόμενης δαπάνης 5.665,00 ευρώ χωρίς ΦΠΑ και 7.024,90 ευρώ συμπεριλαμβανομένου ΦΠΑ 24%, με τη χρηματοδότηση της Ομοσπονδιακής Δημοκρατίας της Γερμανίας, που εκπροσωπείται  από το Ομοσπονδιακό Υπουργείο Εξωτερικών, όπως αυτό εκπροσωπείται από τον Γενικό Πρόξενο της Ομοσπονδιακής Δημοκρατίας της Γερμανίας στη Θεσσαλονίκη, για την υλοποίηση του έργου του Κοινωνικού Ιατρείου & Οδοντιατρείου για την υποστήριξη προσφύγων αλλά και ευάλωτων πολιτών με τη  χρηματοδότηση της Διεθνούς Οργάνωσης German Doctors και την υποστήριξη του Δήμου Θεσσαλονίκης.
Η ΑΡΣΙΣ – Κοινωνική Οργάνωση Υποστήριξης Νέων με έδρα Ιουστινιανού 11, 54631 Θεσσαλονίκη προσκαλεί κάθε ενδιαφερόμενο να υποβάλει έγγραφη προσφορά  για την παροχή υπηρεσιών  παραγωγής ενός επαγγελματικού ντοκιμαντέρ μικρού μήκους με τίτλο «Γέφυρες Αλληλεγγύης», με τη χρηματοδότηση της Ομοσπονδιακής Δημοκρατίας της Γερμανίας, εκπροσωπούμενης από το Ομοσπονδιακό Υπουργείο Εξωτερικών, που εκπροσωπείται από τον Γενικό Πρόξενο της Ομοσπονδιακής Δημοκρατίας της Γερμανίας στη Θεσσαλονίκη.
Η πρόσκληση αφορά το χρονικό διάστημα από 18/08/2026 μέχρι 30/11/2026 με κριτήριο κατακύρωσης την πλέον συμφέρουσα από οικονομική άποψη προσφορά βάσει της προσφερόμενης τιμής.
Η  παροχή υπηρεσιών θα ανατεθεί με τη διαδικασία της απευθείας ανάθεσης για την κάλυψη των αναγκαίων τρεχουσών αναγκών, και με κριτήριο κατακύρωσης την πλέον συμφέρουσα από οικονομική άποψη προσφορά βάσει της προσφερόμενης τιμής και χωρίς ΦΠΑ, σύμφωνα με τα παρακάτω κριτήρια.
Αντικείμενο του έργου
Το ντοκιμαντέρ θα πρέπει να περιλαμβάνει:
1. Εισαγωγή στο Προσφυγικό Ζήτημα: Μια εισαγωγική ενότητα που θέτει το πλαίσιο της τρέχουσας κατάστασης των προσφύγων στην Ελλάδα, εστιάζοντας στις δυσκολίες πρόσβασης σε βασικές υπηρεσίες.
2. Δραματοποιημένο Σκετς (Dramatized Sketch): Μια σκηνοθετημένη σκηνή βασισμένη σε αληθινές ιστορίες, η οποία στοχεύει να αποδώσει με δημιουργικό και άμεσο τρόπο τις προκλήσεις που αντιμετωπίζουν οι ωφελούμενοι.









3. Παρουσίαση των Οργανώσεων: Γνωριμία με την ΑΡΣΙΣ και τους German Doctors e.V., αναδεικνύοντας τη μακροχρόνια συνεργασία τους και το κοινό τους όραμα για αλληλεγγύη. Επίσης αναφορά στην προηγούμενη συνεργασία με προγράμματα του Γερμανικού Υπουργείου Εξωτερικών και την Διεθνή Οργάνωση ASB και αναφορά στην υποστήριξη του Δήμου Θεσσαλονίκης.
4. Καθημερινές Δραστηριότητες: Καταγραφή των εργασιών στις δομές, με έμφαση στην παροχή πρωτοβάθμιας υγειονομικής και οδοντιατρικής φροντίδας σε πρόσφυγες, ασυνόδευτους ανηλίκους και ευάλωτους πολίτες.
5. Ανθρώπινες Ιστορίες: Το κεντρικό κομμάτι του σεναρίου που περιλαμβάνει συνεντεύξεις με ωφελούμενους (με πλήρη συγκατάθεση και ανωνυμοποίηση), αναδεικνύοντας την ανθεκτικότητα και τις προσωπικές τους διαδρομές.
6. Συμπέρασμα / Μήνυμα Ελπίδας: Μια τελική ενότητα που συνοψίζει τον αντίκτυπο της συνεργασίας και αφήνει ένα θετικό μήνυμα για το μέλλον και τη σημασία της εθελοντικής προσφοράς.
Τι περιλαμβάνει η υλοποίηση του σεναρίου κατά τα γυρίσματα
Για την υλοποίηση αυτού του σεναρίου, προβλέπονται συγκεκριμένες λήψεις κατά τη διάρκεια της παραγωγής:
· Συνεντεύξεις: Με εκπροσώπους των δύο οργανώσεων, το προσωπικό και τους ωφελούμενους.
· Λήψεις Ακολουθίας (Observation): Παρακολούθηση της διαδρομής και των αλληλεπιδράσεων ενός γενικού ιατρού κατά την επίσκεψή του στις δομές.
· Πλάνα Τεκμηρίωσης (Footage): Καταγραφή των εγκαταστάσεων, όπως κοινωνικά ιατρεία και κέντρα φιλοξενίας στη Θεσσαλονίκη και την ευρύτερη περιοχή.
· B-roll: Συμπληρωματικά πλάνα που θα πλαισιώνουν τις αφηγήσεις και θα ενισχύουν την αισθητική ποιότητα της ταινίας.
Πρέπει να τηρηθούν οι ειδικές οδηγίες για θέματα δεοντολογίας που θα πρέπει να τηρηθούν κατά την διάρκεια των εργασιών καθώς και για τον τρόπο παρουσίασης των επί μέρους θεμάτων της λήψης καθώς και για το ανθρωποκεντρικό, συμπεριληπτικό τελικό αποτέλεσμα.
Χρονοδιάγραμμα Παραγωγής
(προπαραγωγή, εκτέλεση παραγωγής, μεταπαραγωγή και παράδοση έργου)
Το χρονοδιάγραμμα για την παραγωγή του ντοκιμαντέρ «Bridges of Solidarity» έχει συνολική μέγιστη διάρκεια 3 μηνών, με προγραμματισμένη περίοδο υλοποίησης από την 18η Αυγούστου 2026 έως τις 30/11/ 2026.
Για τη διασφάλιση της υψηλής ποιότητας παραγωγής του ντοκιμαντέρ «Bridges of Solidarity», το έργο προβλέπει συγκεκριμένες τεχνικές προδιαγραφές και διαδικασίες ελέγχου από την ομάδα εποπτείας σε όλα τα στάδια της παραγωγής:





2. Ποιοτικός Έλεγχος κατά τα Γυρίσματα (On-set Quality Control)
Κατά τη διάρκεια των γυρισμάτων, εφαρμόζονται οι εξής πρακτικές:
· Καθημερινή ηχογράφηση και έλεγχος ήχου: Πραγματοποιούνται καθημερινοί ποιοτικοί έλεγχοι στον ήχο που καταγράφεται στο πεδίο.
· Καθημερινή ανασκόπηση υλικού (Daily footage review): Το υλικό που κινηματογραφείται ελέγχεται κάθε μέρα για να διασφαλιστεί ότι έχουν καλυφθεί όλες οι προγραμματισμένες ενότητες και ότι η τεχνική αρτιότητα είναι η επιθυμητή.
3. Προδιαγραφές Μετα-παραγωγής (Post-production)
Η μετα-παραγωγή πρέπει να ακολουθεί επαγγελματικά πρότυπα για ένα άρτιο αισθητικά αποτέλεσμα (Sound Design & Mixing, Colour Correction & Grading, Συγχρονισμένος Υποτιτλισμός σε Ελληνικά, Αγγλικά, Γερμανικά).
Τεχνικά Παραδοτέα: Προβλέπεται η παράδοση ενός master file υψηλής ανάλυσης, καθώς και παραγώγων αρχείων βελτιστοποιημένα για συγκεκριμένες πλατφόρμες (π.χ. YouTube, Instagram vertical format).
4. Εποπτεία και Έγκριση
Το Τμήμα Επικοινωνίας της ΑΡΣΙΣ σε συνεργασία με τον Συντονιστή του έργου και την Συντονίστρια του Κοινωνικού Ιατρείου & Οδοντιατρείου λειτουργούν ως ο κεντρικός κόμβος λήψης αποφάσεων και είναι υπεύθυνο για τον συνολικό ποιοτικό έλεγχο (quality control). Διασφαλίζει ότι το περιεχόμενο ευθυγραμμίζεται με τα υψηλά επαγγελματικά πρότυπα και την αποστολή της οργάνωσης, ενώ κάθε ευαίσθητο περιεχόμενο επικυρώνεται πριν από τη δημοσίευση.
Ο ανάδοχος θα πρέπει να διαθέτει αποδεδειγμένη εμπειρία σε αντίστοιχες παραγωγές οπτικοακουστικού υλικού και να τηρεί τις αρχές προστασίας προσωπικών δεδομένων και προστασίας ανηλίκων καθ' όλη τη διάρκεια της παραγωγής, σύμφωνα με την πολιτική διασφάλισης (safeguarding policy) της ΑΡΣΙΣ.
Χρονοδιάγραμμα υλοποίησης
Η παραγωγή και παράδοση του τελικού ντοκιμαντέρ θα πρέπει να έχει ολοκληρωθεί έως την 31η Νοεμβρίου του 2026 (30/11/2026).
Προϋπολογιζόμενη δαπάνη: 5.665,00 ευρώ χωρίς ΦΠΑ, πλέον 1.359,90 ευρώ ΦΠΑ (24%), ήτοι 7.024,90 ευρώ συνολικά.






	Α/Α
	Περιληπτική περιγραφή
	Μον. Μέτρ.
	Ποσότητα
	Αξία χωρίς ΦΠΑ (€)

	1
	Παραγωγή επαγγελματικού ντοκιμαντέρ μικρού μήκους «Γέφυρες Αλληλεγγύης» (συμπεριλαμβανομένων συνεντεύξεων, γυρισμάτων, μοντάζ και παράδοσης τελικού αρχείου)
	τμχ
	1
	5.665,00 €

	Σύνολο χωρίς ΦΠΑ
	5.665,00 €

	ΦΠΑ 24%
	1.359,90 €

	Συνολική δαπάνη με ΦΠΑ
	7.024,90 €



Η ανάθεση θα γίνει στον προσφέροντα ανάδοχο φορέα με την πλέον συμφέρουσα από οικονομική άποψη προσφορά συνεκτιμώντας την τεχνική επάρκεια και την εμπειρία του υποψήφιου αναδόχου σε παρόμοια έργα.
Η παροχή υπηρεσιών θα γίνει με τους Ειδικούς όρους που ακολουθούν στο ειδικό παράρτημα.
Επιπρόσθετα, προς απόδειξη της αξιοπιστίας και της φερεγγυότητάς του, ο ενδιαφερόμενος θα πρέπει να προσκομίσει μαζί με την προσφορά του τα παρακάτω δικαιολογητικά:
1) Βεβαίωση φορολογικής ενημερότητας, για συμμετοχή
2) Βεβαίωση ασφαλιστικής ενημερότητας για ασφαλιστικές εισφορές του προσωπικού, για συμμετοχή
3)  Βεβαίωση ασφαλιστικής ενημερότητας μη μισθωτών ΕΦΚΑ, για συμμετοχή (αφορά ατομικές επιχειρήσεις)
4)  Υπεύθυνη δήλωση εκ μέρους του οικονομικού φορέα (ή του νόμιμου εκπροσώπου, σε περίπτωση νομικού προσώπου), στην οποία θα δηλώνεται ότι ΔΕΝ υπάρχει εις βάρος του αμετάκλητη καταδικαστική απόφαση για συμμετοχή σε εγκληματική οργάνωση, δωροδοκία, απάτη, τρομοκρατικά εγκλήματα, νομιμοποίηση εσόδων από παράνομες δραστηριότητες ή παιδική εργασία.(επισυνάπτεται σχετικό υπόδειγμα) 
5)  Αντίγραφο καταστατικού της εταιρείας/ατομικής επιχείρησης και έγγραφο ταυτοποίησης του νόμιμου εκπροσώπου (π.χ. ΓΕΜΗ)
6) Portfolio/δείγματα προηγούμενων οπτικοακουστικών παραγωγών, καθώς και σύντομο βιογραφικό της ομάδας παραγωγής





Σε περίπτωση που ο ενδιαφερόμενος δεν προσκομίσει κάποιο από τα παραπάνω έγγραφα, η προσφορά του θα απορριφθεί ως απαράδεκτη, εκτός εάν η ΑΡΣΙΣ κρίνει σκόπιμο να ζητήσει τη συμπλήρωση ή διευκρίνιση των δικαιολογητικών εντός εύλογης προθεσμίας. Στην περίπτωση απόρριψης, θα αναδειχθεί ανάδοχος ο αμέσως επόμενος με τη οικονομικότερη προσφορά, για τον οποίο θα ακολουθηθεί η ίδια διαδικασία.
Η ανάθεση θα πραγματοποιηθεί με βάση τη σύγκριση τουλάχιστον τριών (3) γραπτών προσφορών, σύμφωνα με τις αρχές της οικονομίας, της φειδούς και της ίσης μεταχείρισης των υποψηφίων αναδόχων, όπως προβλέπεται από τους όρους χρηματοδότησης του Γενικού Προξενείου της Ομοσπονδιακής Δημοκρατίας της Γερμανίας στη Θεσσαλονίκη. Η διαδικασία επιλογής, συμπεριλαμβανομένης της αξιολόγησης των προσφορών και της αιτιολόγησης της τελικής επιλογής, θα τεκμηριωθεί εγγράφως (πρακτικό ανάθεσης) και θα τηρηθεί στον φάκελο του έργου, στη διάθεση του χρηματοδότη για τυχόν έλεγχο.
Καταληκτική ημερομηνία και ώρα υποβολής των προσφορών στην ΑΡΣΙΣ: 14/08/2026 και ώρα 17:00
Οι προσφορές μπορούν να κατατεθούν στην ΑΡΣΙΣ με κάθε πρόσφορο μέσο επικοινωνίας (ταχυδρομικά, ηλεκτρονικά, με fax ή αντίστοιχο τρόπο).
•  Ταχυδρομική Διεύθυνση: Ιουστινιανού αριθ. 11, 546 31 Θεσσαλονίκη
•  Ηλεκτρονική Διεύθυνση: media.arsis@gmail.com
Για οποιαδήποτε πληροφορία ή διευκρίνιση οι ενδιαφερόμενοι μπορούν να επικοινωνούν με την αναθέτουσα αρχή στο τηλέφωνο 2310271726 κατά τις εργάσιμες ημέρες και ώρες, καθώς και στην ηλεκτρονική διεύθυνση media.arsis@gmail.com
ΓΙΑ ΤΗΝ ΑΡΣΙΣ – ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ
ΝΙΚΟΛΑΟΣ ΠΟΛΙΤΙΔΗΣ
Υπεύθυνος Επικοινωνίας & Social Media

